CELEX: 32014D0436
Language: lt
Date: 1404432000000
Title: 2014/436/ES: 2014 m. liepos 4 d. Komisijos įgyvendinimo sprendimas, kuriuo nustatomas Sąjungos finansinis įnašas Danijos išlaidoms, patirtoms 2013 m. finansuojant skubias kovos su paukščių gripu priemones, atlyginti (pranešta dokumentu Nr. C(2014) 4439)

8.7.2014   
            
            
               LT
            
            
               Europos Sąjungos oficialusis leidinys
            
            
               L 199/7
            
         KOMISIJOS ĮGYVENDINIMO SPRENDIMAS
   2014 m. liepos 4 d.
   kuriuo nustatomas Sąjungos finansinis įnašas Danijos išlaidoms, patirtoms 2013 m. finansuojant skubias kovos su paukščių gripu priemones, atlyginti
   
      
         (pranešta dokumentu Nr. C(2014) 4439)
      
   
   (Tekstas autentiškas tik danų kalba)
   
      (2014/436/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 3 straipsnio 4 dalį ir 4 straipsnio 1 dalį,
   kadangi:
   
               (1)
            
            
               pagal Europos Parlamento ir Tarybos reglamento (ES, Euratomas) Nr. 966/2012 (2) 84 straipsnį įsipareigojimai dėl išlaidų iš Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (2)
            
            
               Sprendimu 2009/470/EB nustatyta Sąjungos finansinio įnašo specialiųjų veterinarijos priemonių, taip pat ir skubių, išlaidoms atlyginti teikimo tvarka. To sprendimo 4 straipsnio 2 dalyje nustatytos Sąjungos įnašo, skirto paukščių gripui išnaikinti, gavimo sąlygos, o to sprendimo 4 straipsnio 3 dalyje nustatyta įgyvendinant skubias priemones patirtų išlaidų procentinė dalis, kuri turi būti padengiama iš Sąjungos finansinio įnašo;
            
         
               (3)
            
            
               Komisijos reglamente (EB) Nr. 349/2005 (3) nustatytos Sąjungos finansinio įnašo išlaidoms, patirtoms taikant skubias kovos su tam tikromis gyvūnų ligomis, įskaitant paukščių gripą, atlyginti mokėjimo taisyklės. To reglamento 7 straipsnyje nustatyti dokumentai, kuriuos turi pateikti finansinės paramos prašančios valstybės narės, ir šių dokumentų pateikimo terminai;
            
         
               (4)
            
            
               Komisijos įgyvendinimo sprendime 2013/775/ES (4) numatytas Sąjungos finansinis įnašas, susijęs su Danijos 2013 m. patirtomis išlaidomis taikant skubias kovos su paukščių gripu priemones. Pagal to įgyvendinimo sprendimo 1 straipsnio 2 dalį Sąjungos finansinio įnašo suma nustatoma tolesniu sprendimu. To įgyvendinimo sprendimo 2 straipsnyje numatyta, kad Danijai mokama pirmoji išmoka sudaro 33 000,00 EUR;
            
         
               (5)
            
            
               2014 m. vasario 14 d. Danija pateikė oficialų prašymą atlyginti išlaidas, prie kurio buvo pridėta finansinė ataskaita, patvirtinamieji dokumentai ir epidemiologinė ataskaita iš kiekvieno ūkio, kuriame gyvūnai buvo paskersti ir sunaikinti. Prašoma atlyginti 67 667,39 EUR. Tačiau išnagrinėjus pateiktus dokumentus, 5 468,85 EUR suma pripažinta netinkama kompensuoti pagal Reglamento (EB) Nr. 349/2005 5 straipsnį;
            
         
               (6)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos finansinis įnašas Danijos išlaidoms, patirtoms 2013 m. finansuojant kovos su paukščių gripu priemones, atlyginti yra 62 198,54 EUR.
   2 straipsnis
   Likusi finansinio įnašo dalis, kurią reikia sumokėti atskaičius jau sumokėtą pirmąją 33 000,00 EUR išmoką, yra 29 198,54 EUR.
   3 straipsnis
   Šis sprendimas yra finansavimo sprendimas, kaip nurodyta Reglamento (ES, Euratomas) Nr. 966/2012 84 straipsnyje, ir skiriamas Danijos Karalystei.
   
      Priimta Briuselyje 2014 m. liepos 4 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).
   
      (3)  2005 m. vasario 28 d. Komisijos reglamentas (EB) Nr. 349/2005, nustatantis Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (OL L 55, 2005 3 1, p. 12).
   
      (4)  2013 m. gruodžio 17 d. Komisijos įgyvendinimo sprendimas 2013/775/ES dėl Sąjungos finansinio įnašo išlaidoms, patirtoms 2012 m. ir 2013 m. Vokietijoje, Italijoje, Nyderlanduose ir 2013 m. Danijoje ir Ispanijoje taikant skubias kovos su paukščių gripu priemones, atlyginti (OL L 343, 2013 12 19, p. 44).